
DR. 30.11.2010 26 

 
 Dr. Dzulkefly Ahmad [Kuala Selangor]: Usul lain paling tidak tiga puluh 
minit.  

 Tuan Pengerusi [Datuk Ronald Kiandee]: Ya, teruskan Yang 
Berhormat.  

 Dr. Dzulkefly Ahmad [Kuala Selangor]: Dua puluh boleh, Tuan 
Pengerusi? Terima kasih. Sama ada yang bersabitan dengan IWK, MAS, KTMB, 
Tenaga, Pos Malaysia, LRT, PUTRA, STAR, Monorelnya, terdekat lebuh raya dan 
terkini apa yang mahu saya bahaskan adalah dari segi sudut industri air. Tuan 
Pengerusi, rata-ratanya para analisis menyebutkan akan gagalnya penswastaan 
ini juga justeru kerana beberapa faktor.  

 Antara terbesarnya tiga: 

(i) justeru kerana apa yang dikatakan dengan izin, Capital 
Investment Capacity (CAPAC) yang terlalu tinggi ataupun 
kos pelaburan tinggi yang ditanggung oleh pihak swasta;  

(ii) apa yang disebutkan sebagai masa pelaburan yang terlalu 
panjang. Long gestation period dengan izin; dan 

(iii) kegagalan melaksanakan tarif yang dijanjikan dalam 
perjanjian konsesi penswastaan dahulu untuk 
mendapatkan pulangan yang telah mereka janjikan, lalu 
dengan itu kerajaan terpaksa sama ada membayar 
pampasan, membayar subsidi dan pelbagainya wang 
rakyat yang terkorban untuk meneruskan rejim 
penswastaan itu. 

Tuan Pengerusi, dalam rangka itulah juga ingin saya tegaskan khususnya 
bagi menunjukkan bahawa yang ditanggung oleh pihak-pihak swasta ini, yang 
telah menerima akan projek penswastaan itu sememangnya dalam hal kononnya 
dahulu untuk mengambil alih kos daripada kerajaan ke pihak swasta. Akan tetapi 
hari ini nyata bahawa dalam sektor-sektor tertentu khususnya utiliti ini, pelaburan 
capital expenditure, capex itu memang tinggi.   

Contohnya, hari ini empat konsesi pemilikan air di Selangor, tiga yang 
merawat, satu yang mengagih, Puncak Niaga, SPLASH dan ‘ABAS’ dan SYABAS 
yang mengagih air, maka keseluruhan empat pemilik konsesi ini menanggung 
hutang yang berjumlah sebanyak RM6.4 bilion.  

Lalu dengan itu Tuan Pengerusi, tatkala Kerajaan Pusat membentangkan 
lalu meluluskan dalam tahun 2006, ketika itu kerajaan Barisan Nasional miliki 
majoriti 2/3. Apa yang ditanggapi oleh pihak para analisis tidak dapat dielakkan 
persepsi bahawa ia semacam satu back door ataupun back handed dengan izin, 
bail out bagi menyelamatkan pemilik-pemilik konsesi ini. Itu nyata dengan apa 
yang telah diluluskan dalam Suruhanjaya Perkhidmatan Air Negara (SPAN), Akta 
Perkhidmatan Industri Air dan Water Services Industry Act (WASIA) dengan izin, 
yang kedua-duanya membawa kepada satu penstrukturan semula air.  

■1150 

 Tuan Pengerusi, lalu dengan itu berlakulah apa yang disebut-sebutkan 
hari ini sebagai satu rejim baru. Tamat sudah konsesi-konsesi air yang diberikan 
kepada pihak-pihak swasta selama 20 hingga 30 tahun dan akan bermula satu 
rejim baru yang disifatkan sebagai lease right ataupun pajakan dan sewaan 
kepada pihak-pihak yang diberikan tanggungjawab itu.  



Dr. Dzulkefly Ahmad [Kuala Selangor]: Usul lain paling tidak tiga puluh minit. Tuan Pengerusi [Datuk Ronald Kiandee]: Ya, teruskan Yang Berhormat. Dr. Dzulkefly Ahmad [Kuala Selangor]: Dua puluh boleh, Tuan Pengerusi? Terima kasih. Sama ada yang bersabitan dengan IWK, MAS, KTMB, Tenaga, Pos Malaysia, LRT, PUTRA, STAR, Monorelnya, terdekat lebuh raya dan terkini apa yang mahu saya bahaskan adalah dari segi sudut industri air. Tuan Pengerusi, rata-ratanya para analisis menyebutkan akan gagalnya penswastaan ini juga justeru kerana beberapa faktor. Antara terbesarnya tiga: (i) justeru kerana apa yang dikatakan dengan izin, Capital Investment Capacity (CAPAC) yang terlalu tinggi ataupun kos pelaburan tinggi yang ditanggung oleh pihak swasta; (ii) apa yang disebutkan sebagai masa pelaburan yang terlalu panjang. Long gestation period dengan izin; dan. (iii) kegagalan melaksanakan tarif yang dijanjikan dalam perjanjian konsesi penswastaan dahulu untuk mendapatkan pulangan yang telah mereka janjikan, lalu dengan itu kerajaan terpaksa sama ada membayar pampasan, membayar subsidi dan pelbagainya wang rakyat yang terkorban untuk meneruskan rejim penswastaan itu. Tuan Pengerusi, dalam rangka itulah juga ingin saya tegaskan khususnya bagi menunjukkan bahawa yang ditanggung oleh pihak-pihak swasta ini, yang telah menerima akan projek penswastaan itu sememangnya dalam hal kononnya dahulu untuk mengambil alih kos daripada kerajaan ke pihak swasta. Akan tetapi hari ini nyata bahawa dalam sektor-sektor tertentu khususnya utiliti ini, pelaburan capital expenditure, capex itu memang tinggi. Contohnya, hari ini empat konsesi pemilikan air di Selangor, tiga yang merawat, satu yang mengagih, Puncak Niaga, SPLASH dan 'ABAS' dan SYABAS yang mengagih air, maka keseluruhan empat pemilik konsesi ini menanggung hutang yang berjumlah sebanyak RM6.4 bilion. Lalu dengan itu Tuan Pengerusi, tatkala Kerajaan Pusat membentangkan lalu meluluskan dalam tahun 2006, ketika itu kerajaan Barisan Nasional miliki majoriti 2/3. Apa yang ditanggapi oleh pihak para analisis tidak dapat dielakkan persepsi bahawa ia semacam satu back door ataupun back handed dengan izin, bail out bagi menyelamatkan pemilik-pemilik konsesi ini. Itu nyata dengan apa yang telah diluluskan dalam Suruhanjaya Perkhidmatan Air Negara (SPAN), Akta Perkhidmatan Industri Air dan Water Services Industry Act (WASIA) dengan izin, yang kedua-duanya membawa kepada satu penstrukturan semula air. #1150. Tuan Pengerusi, lalu dengan itu berlakulah apa yang disebut-sebutkan hari ini sebagai satu rejim baru. Tamat sudah konsesi-konsesi air yang diberikan kepada pihak-pihak swasta selama 20 hingga 30 tahun dan akan bermula satu rejim baru yang disifatkan sebagai lease right ataupun pajakan dan sewaan kepada pihak-pihak yang diberikan tanggungjawab itu.